- Hindi News
- National
- छह स्कूलों के हैंडपंप खराब, खाने के बाद पानी पीने घर जाते हैं छात्र छात्राएं
छह स्कूलों के हैंडपंप खराब, खाने के बाद पानी पीने घर जाते हैं छात्र-छात्राएं
शिक्षा विभाग के अधिकारी नहीं दे रहे ध्यान, छात्रों की पढ़ाई हो रही है प्रभावित
भास्कर संवाददाता | अंचल शिवपुरी
शिवपुरी विकासखंड के अंतर्गत आने वाले आधा दर्जन से अधिक शासकीय प्राथमिक एवं माध्यमिक विद्यालयों में अध्ययनरत छात्र, छात्राएं इन दिनों स्कूलों में व्याप्त पेयजल संकट को लेकर भारी परेशान हैं। उनका कहना है कि बच्चों की पेयजल सुविधा के लिए स्कूल प्रांगण में लगे हैंडपंप खराब हालत में हैं। जिन्हें शिकायतों के बाद भी दुरुस्त नहीं किया जा रहा है। स्कूलों में पेयजल व्यवस्था न होने से स्कूल में अध्ययनरत छात्र, छात्राएं पीने के पानी के लिए परेशान हो रहे है। स्थिति ये है कि स्कूल में खाना खाने के बाद बच्चों को पानी पीने के लिए अपने घर जाना पड़ रहा है। कुछ ऐसे ही हालात शासकीय प्राथमिक विद्यालय सेमरी स्कूल के हैं जिसमें लगभग 108 छात्र-छात्राएं अध्ययनरत हैं। सत्र के प्रारंभ से ही विद्यालय में लगा हैंडपंप खराब है। जिन्हें शिकायतों के बाद भी दुरुस्त नहीं किया गया। छात्र मिड मिल खाने के बाद अपने घर ही पानी पीने जाते हैं। सहायक अध्यापक संजीव शर्मा ने बताया की छात्रों को विद्यालय में पेयजल हेतु सुविधा उपलब्ध नहींं है। इस संबंध में विभाग सहित पीएचई विभाग को कई बार अवगत करवाया गया है। लेकिन समस्या का हल नहीं हो सका है।
मुढेरी के स्कूल मे खराब हैंडपंप।
कई बार शिकायत की गई
स्कूल प्रांगण में लाग हैंडपंप सत्र प्रारंभ हुआ है जब से ही खराब है, इसकी कई बार शिकायत की गई लेकिन अभी तक दुरुस्त नहीं हो सका है। स्कूल के छात्र-छात्राएं खाना खाने के बाद पानी पीने घर जाते हैं और फिर एक सवा घंटे में लौटकर स्कूल आते हैं। रामकुमार रावत, प्रधानाध्यापक सेमरी
अतिशीघ्र ही समाधान किया जाएगा
कौन- कौन से स्कूल है जिनमें पानी की समस्या है आप मुझे उन स्कूलों के नाम नोट करा दो मैं अभी उनके हैंड मास्टरों को बुलवा लेता हूं और हैंडपंप कब से खराब है या क्यों बंद है ये जानकारी लेकर में पीएचई को पत्र लिखकर भेजता हूं। स्कूलों में पानी की समस्या का अतिशीघ्र ही समाधान किया जाएगा। अंगद सिंह तोमर, बीआरसी शिवपुरी
वॉटर लेवल 100 फीट तक नीचे जाने से बिगड़े हालात
स्कूल परिसरों में लगे हैंडपंप और नलकूप खनन वाटर लेवल 100 फीट नीचे जाने से बंद हो गए हैं। तो कुछ हैंडपंप तकनीकी खराबी के कारण खराब पड़े हैं। जिससे स्कूलों में पढ़ने वाले छात्रों को पानी का संकट पैदा हो गया है। शिक्षकों का कहना है कि वॉटर लेवल नीचे जाने से अधिकांश हैंडपंपों में पाइप लाइन व मोटर पानी से ऊपर ही टंगी हैं। जिससे हैंडपंपों ने पानी देना बंद कर दिया है। यदि हैंडपंपों में पीएचई द्वारा पाइप लाइन बढ़ा दी जाए तो अधिकांश हैंडपंप व नलकूप खनन चालू हो सकते हैं।
इन स्कूलों में भी नही पानी की सुविधा
मुख्यालय से 14 किमी दूर शासकीय प्राथमिक विद्यालय सेमरी,शासकीय प्राथमिक विद्यालय गुगरीपुरा, शासकीय प्राथमिक विद्यालय डगरियापुरा, शासकीय प्राथमिक विद्यालय एवं माध्यमिक विद्यालय राजा की मुढैरी, शासकीय प्राथमिक विद्यालय भौराना, शासकीय प्राथमिक विद्यालय विजरावन सहित आस पास के स्कूल परिसरों में लगे हैंडपंप भी खराब हैं।
पानी न होने से टॉयलेट का नहीं हो रहा उपयोग
छह गांवों के इन प्राथमिक व माध्यमिक विद्यालयों में जब छात्र-छात्राओं के पास पीने का पानी ही नहीं है,ऐसे में स्कूलों के स्वच्छ भारत अभियान के तहत बनाए गए टॉयलेट व शौचालय शोपीस बन कर रहे गए हैं और प्रधानमंत्री का स्वच्छ भारत अभियान ही अधर में हैं।
tgl_Latn sot_Latn hin_Deva hin_Deva hin_Deva bho_Deva hin_Deva mag_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva